Palju on mälestusi säilinud siinseid metsi läbinud Noorma (ka Päärni) ojast. Oja on veel praegugi sügavate ja kõrgete kallaste vahel. Minevikus olnud ta veerikas jõgi. On säilinud 19. sajanid teise poole jäämineku päevadest, kus igal kevadel on jääpangad koorinud oja kallastel kasvavaid igivanade kaskede tüvesid. Kaunis on see oja oma kaldakäärudega ka praegu, kuigi vett on väheseks jäänud.  Aastakümneid tulid ümbruskonna noored nelipühade ja jaanilaupäeva aegu siia tantsu lööma ja kiikuma. Paika tunti Päärni nuki nime all, kuna see kuulus Päärni talu maa külge.